Z M L U V A

o poskytovaní služieb

I.

ZMLUVNÉ STRANY

1.    Objednávateľ:   OBEC BECKOV

916 38  Beckov 180

IČO: 00311413

DIČ: 2021091336

zastúpená: Karol Pavlovič, starosta obce

  



(ďalej len „objednávateľ“)

2.    Dodávateľ:         Ing. Marika Jurčacková

916 38  Beckov 500

IČO: 46547801

DIČ: 1074785668

registrovaná: Obvodný úrad Nové Mesto nad Váhom. Číslo živnostenského registra: 320-14970

                                    (ďalej len dodávateľ)

II.

PREDMET ZMLUVY

1. Dodávateľ, sa na základe tejto Zmluvy zaväzuje poskytovať pre objednávateľa služby odborného koordinátora a s tým súvisiace činnosti bližšie špecifikované v článku III. ods. 1 tejto Zmluvy, v projekte s názvom „Obnova NKP hrad Beckov s účasťou pracovníkov v evidencii nezamestnaných“.
2. Objednávateľ sa zaväzuje zabezpečiť podmienky pre dodávateľa na výkon činnosti odborného koordinátora a za poskytnuté služby mu uhrádzať mesačne na základe faktúry odmenu tak, ako je upravená v článku V. tejto Zmluvy.
III.
POVINNOSTI DODÁVATEĽA

1. Dodávateľ pre objednávateľa zabezpečuje:
· Koordinovanie prác v súlade s rozpočtom  a zásadami BOZP

· Komunikovanie a odsúhlasovanie spôsobu  realizácie, rozsahu a kvality vykonávaných prác s denným odborným koordinátorom, odborníkom pre obnovu  pamiatok a s odborne spôsobilou osobou v stavebníctve

· Komunikovanie s denným odborným kooordinátorom o organizácii pomocných  prácach vykonávaných zamestnancami v projekte v súvislosti s prácami vykonávanými dodávateľským spôsobom                       

· Zvolávanie pracovných porád a zabezpečovanie   kontrolných dní  s dotknutými subjektami 
· Predkladanie požiadavky na nákup a dodávky spotrebného a stavebného materiálu Objednávateľovi 

· Komunikovanie s KPÚ Trenčín 

· Kontrolovanie dochádzky a vedenie pracovných listov jednotlivých zamestnancov

· Zodpovedanie za správne hospodárenie s majetkom obce v rámci projektu
IV.

POVINNOSTI OBJEDNÁVATEĽA
1. Objednávateľ je povinný predložiť dodávateľovi včas požiadavky,  ktoré sú potrebné na zabezpečenie poskytovaných služieb, prerokovať ich s ním a dohodnúť rozsah prác 
2. Objednávateľ poskytne dodávateľovi potrebnú súčinnosť na zabezpečenie riadneho plnenia povinností podľa čl.III Zmluvy.
3. Objednávateľ poskytne Dodávateľovi kancelársky priestor, počítačovú techniku, telefón a spotrebný kancelársky materiál, tzn. zabezpečí všetky materiálne podmienky na vlastné náklady, ktoré sú potrebné pre vykonávanie dohodnutej činnosti podľa čl.II. tejto zmluvy.

4. Objednávateľ je povinný uhradiť dodávateľovi v lehote splatnosti vecne a formálne  správne a včas vystavenú faktúru za poskytnuté služby. Nesprávne vystavenú faktúru vráti na opravu a lehota jej splatnosti sa bude počítať od doručenia správne vystavenej verzie. Súčasťou faktúry je odsúhlasený súpis vykonaných prác a výkonov, ktorý dodávateľ preloží spolu s faktúrou. 
5. Súpis vykonaných prác odsúhlasuje za Objednávateľa starosta alebo ním poverená osoba.

V.
ODMENA ZA POSYTOVANÉ SLUŽBY

1. Zmluvné strany sa dohodli na odmeňovaní za poskytované služby mesačne, formou
   paušálnej odmeny 
2. Mesačná odmena je v sume 150,- eur (stopäťdesiat eur). Splatnosť odmeny je 7 dní po uplynutí kalendárneho mesiaca na základe faktúry vystavenej dodávateľom.

VI.
DOBA TRVANIA ZMLUVY

1. Zmluvné strany sa dohodli, že poskytovanie služieb na základe tejto Zmluvy sa dojednáva na dobu určitú.

2. Začiatok poskytovania služieb bol dohodnutý od  01.07.2014. Ukončenie poskytovania služieb do 30.11.2014. 
3. Zmluvné strany sa dohodli, že zmluvu je možné skončiť: 

· Dohodou,

· Výpoveďou,

· Odstúpením od zmluvy.

4. Dohodou sa môže Zmluva skončiť za podmienky zabezpečenia výkonu všetkých zmluvných služieb.
5. Písomnou výpoveďou môže Zmluvu skončiť dodávateľ aj objednávateľ. Výpoveď je  účinná k poslednému dňu mesiaca, v ktorom mu bola výpoveď doručená. 
Počas výpovednej lehoty je dodávateľ povinný poskytovať služby v celom rozsahu podľa tejto Zmluvy. Dodávateľ je povinný Odberateľa upozorniť na opatrenia potrebné na to, aby sa zabránilo vzniku škody bezprostredne hroziacej Odberateľovi nedokončením niektorej so zmluvných činností.
6. Odstúpiť od zmluvy je možné iba v prípade podstatného porušenia zmluvných povinností uvedených v článku III a IV tejto Zmluvy. 
VII.

ZÁVEREČNE USTANOVENIA
1. Vzťahy upravené touto zmluvou sa spravujú všeobecne záväznými právnymi predpismi SR, najmä Obchodným zákonníkom.

2. Zmeny a doplnky tejto Zmluvy musia mať písomnú formu a ako očíslované dodatky sa stanú neoddeliteľnou súčasťou Zmluvy.

3. Zmluva sa vyhotovuje v dvoch rovnopisoch, z ktorých jeden dostane objednávateľ, a jeden  dodávateľ.

4. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcicm po dni jej zverejnenia.
5. Zmluvné strany prehlasujú, že si Zmluvu pred jej uzavretím prečítali, súhlasia s jej obsahom, neuzavreli ju v tiesni ani za zvlášť nevýhodných podmienok a na znak súhlasu s jej obsahom ju vlastnoručne podpisujú.
V Beckove, dňa  30.6.2014
        .....................................................                                              ....................................................                   
               Dodávateľ





Objednávateľ
